Lackawanna (New York)

Lackawanna er en by i Erie County ved i den amerikanske delstaten New York. I 2020 hadde den 19.949 innbyggere over et areal på 17 km². Lackawanna ligger rett sør for Buffalo ved østbredden av Lake Erie og tilhører storbyområdet Niagara Falls-Buffalo. Byte fikk sitt navn etter at Lackawanna Steel Company etablerte seg der.

Historie
Området var ved inngangen av 1800-tallet del av Buffalo Creek Reservation. Da indianerne ble trengt unna solgte de i 1842 marken, og nybyggere kom og begynte med jordbruk i det som da var regnet som tilhørende Town West Seneca.

Fra 1900 ble et anlegg tilhørende Lackawanna Steel Company etablert på bredden av Eireinnsjøen. Dette selskapet var i utgangspunktet oppkalt etter elven Lackawanna i Pennsylvania der stålverket først lå i byen Scranton. Selskapet etablerte seg i West Seneca på grunn av stigende lønns- og transportkostnader, og produksjonen begynte i 1904.

De fleste som arbeidet ved stålverket og dets støtteanlegg var arbeidere som flyttet med til Buffalo og West Seneca. Lackawanna Steel Company bygde også arbeiderboliger i umiddelbar nærhet til arbeidsplassene. Infrastrukturen i og budsjettet til West Seneca kunne ikke holde tritt med den store tilstrømningen av bye innbyggerne, og  Lackawanna Steel Company betalte svært lav landskatt. Etter en opprinnelig betydelig motstand fra bedriftene ble den vestlige delen av Town West Seneca derfor i 1909 utskilt som egen by, Lackawanna.

Stålverket og støttebedriftene dominerte byen. I 1922 ble Lackawanna Steel Company overtatt av Bethlehem Steel. Fra en arbeidsstokk på inntil 20.000 medarbeidere ble det trappet ned under nedgangstider, of 1983 var det på det nærmeste ingen virksomhet lenger på stålverket. Frem til 2001 ble det produsert koks, og stålprodukter ble viderebehandlet.  Det siste av virksomhet, nå under eieren ArcelorMittal, som beskjeftiget rundt 460 arbeidere, ble stengt i 2009.  Deler av de tidligere anleggene som lå langs strandkanten, fikk nye eiere som blant annet erstattet de gamle bygningene med vindkraftmøller.

Religion
Lackawanna har 14 protestantiske kirker, og moskeen Masjid Alhuda er den aller største i Buffalo-området. Det er også mange katolske kirker, og den viktigste er Basilica of Our Lady of Victory.

Referanser

Byer i Erie County i New York